OʻZBEKISTON RESPUBLIKASIGA OLIB KIRILADIGAN BENZIN VA DIZEL MOTORLARI BILAN JIHOZLANGAN “M2”, “M3” VA “N2” TOIFALARIDAGI YANGI AVTOTRANSPORT VOSITALARINI “EVRO-2” EKOLOGIK DARAJADAN KAM BOʻLMAGAN TALABLARGA MUVOFIQLIGI BOʻYIChA EKOLOGIK SERTIFIKATLAShTIRISh TARTIBI TOʻGʻRISIDAGI VAQTINChALIK YOʻRIQNOMANI TASDIQLASh HAQIDA
(resolution, 2022-08-09)

Oʻzbekiston Respublikasi Prezidentining 2006-yil 14-dekabrdagi “Samarqand avtomobil zavodida ishlab chiqarishni yanada rivojlantirish va respublika avtotransport parkini yangilash chora-tadbirlari toʻgʻrisida”gi PQ-531-son qarori ijrosini taʼminlash va Oʻzbekiston Respublikasining “Tabiatni muhofaza qilish toʻgʻrisida”, “Atmosfera havosini muhofaza qilish toʻgʻrisida”, “Isteʼmolchilarning huquqlarini himoya qilish toʻgʻrisida”gi qonunlari, Oʻzbekiston Respublikasi Prezidentining 2005-yil 19-sentabrdagi “Eksport-import operatsiyalarini tartibga solishga doir qoʻshimcha chora-tadbirlar toʻgʻrisida” PQ-183-son qarori hamda Oʻzbekiston Respublikasi Vazirlar Mahkamasining 2000-yil 19-apreldagi “Ekologik xavfli mahsulotlar va chiqindilarni Oʻzbekiston Respublikasiga olib kirishni va ularni uning hududidan olib chiqishni tartibga solish toʻgʻrisida” 151-son, 2004-yil 6-iyuldagi “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida” 318-son qarorlariga muvofiq, qaror qilamiz: 1. “Oʻzbekiston Respublikasiga olib kiriladigan benzin va dizel motorlari bilan jihozlangan “M2”, “M3” va “N2” toifalaridagi yangi avtotransport vositalarini “Yevro-2” ekologik darajadan kam boʻlmagan talablarga muvofiqligi boʻyicha ekologik sertifikatlashtirish tartibi toʻgʻrisida vaqtinchalik yoʻriqnoma” ilovaga muvofiq tasdiqlansin. 2. “Yevro-2” ekologik daraja talablariga muvofiq boʻlgan “M2”, “M3” va “N2” toifalardagi kiritilayotgan yangi ATV uchun Oʻzbekiston Respublikasida Rossiya Federatsiyasining zararli moddalar chiqarish qismiga taalluqli normativ hujjatlari 2007-yil 1-martdan boshlab, 2010-yil 1-yanvardan boshlab esa, “Yevro-3” talablariga muvofiq qismi joriy qilinsin: a) GOST R 41.24-2003; b) GOST R 41.49-2003; v) GOST R 41.83-2004; g) GOST R 51832-2001. 3. Oʻzbekiston Respublikasi Tabiatni muhofaza qilish davlat qoʻmitasi huzuridagi Davlat ekologik sertifikatlash, standartlashtirish va meʼyorlashtirish Bosh boshqarmasi “Boshdavekosertifikat” Oʻzbekiston Respublikasiga olib kiriladigan “M2”, “M3” va “N2” toifalaridagi, benzin va dizel motorlari bilan jihozlangan yangi avtotransport vositalariga ekologik sertifikatlarni, ushbu avtotransport vositalari tomonidan zararli chiqindi chiqarish darajasi “Yevro-2” ekologik darajadan kam boʻlmagan talablariga muvofiqligini tasdiqlovchi eksport qiluvchi davlatlar tomonidan ATV ishlab chiqishda “Yevro-2” ekologik darajadan kam boʻlmagan talablariga rioya qilganliklarini tasdiqlovchi tegishli qonunchilik hujjatlarini yoki murojaat qiluvchilar tomonidan taqdim etilgan hujjatlarni tan olish asosida berilishini taʼminlasin. 4. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan soʻng, oʻn kundan keyin amalga kiritiladi. Mazkur Vaqtinchalik yoʻriqnoma Oʻzbekiston Respublikasi Prezidentining 2006-yil 14-dekabrdagi “Samarqand avtomobil zavodida ishlab chiqarishni yanada rivojlantirish va respublika avtotransport parkini yangilash chora-tadbirlari toʻgʻrisida”gi PQ-531-son qarori va Oʻzbekiston Respublikasining “Tabiatni muhofaza qilish toʻgʻrisida”, “Atmosfera havosini muhofaza qilish toʻgʻrisida”, “Isteʼmolchilarning huquqlarini himoya qilish toʻgʻrisida”gi qonunlari, Oʻzbekiston Respublikasi Prezidentining 2005-yil 19-sentabrdagi “Eksport-import operatsiyalarini tartibga solishga doir qoʻshimcha chora-tadbirlar toʻgʻrisida” PQ-183-son qarori hamda Oʻzbekiston Respublikasi Vazirlar Mahkamasining 2000-yil 19-apreldagi “Ekologik xavfli mahsulotlar va chiqindilarni Oʻzbekiston Respublikasiga olib kirishni va ularni uning hududidan olib chiqishni tartibga solish toʻgʻrisida” 151-son, 2004-yil 6-iyuldagi “Mahsulotlarni sertifikatlashtirish tartibotini soddalashtirishga doir qoʻshimcha chora-tadbirlar toʻgʻrisida” 318-son qarorlariga muvofiq, Oʻzbekiston Respublikasiga olib kiriladigan benzin va dizel motorlari bilan jihozlangan “M2”, “M3” va “N2” toifalaridagi yangi avtotransport vositalarini “Yevro-2” ekologik darajadan kam boʻlmagan talablarga muvofiqligi boʻyicha ekologik sertifikatlashtirish tartibini belgilaydi. 1. Mazkur Vaqtinchalik yoʻriqnoma Oʻzbekiston Respublikasiga, Tashqi iqtisodiy faoliyat tovar raqami (TR TIF) 8703 va 8705 kodlariga toʻgʻri keladigan maxsus transport vositalaridan tashqari, yuridik va jismoniy shaxslar tomonidan olib kiriladigan benzin va dizel motorlari bilan jihozlangan hamda “Yevro-2” ekologik darajadan kam boʻlmagan meʼyorlarga muvofiq boʻlgan “M2”, “M3” va “N2” toifalardagi yangi avtotransport vositalariga tatbiq etiladi. 2. Ushbu hujjatda quyidagi atama va tushunchalar qoʻllanilmoqda: ATV — avtotransport vositasi; ATV chiqindilari — tarkibida zararli (ifloslantiruvchi) moddalar (uglerod oksidi (SO), uglevodorod (SmHn) azot oksidi (NOx) va dispers boʻlakchalari mavjud boʻlgan, ATVning ichki yonuv dvigateli ishlab chiqargan gazlar va yonilgʻining bugʻlanishi natijasida hosil boʻlgan zararli (ifloslantiruvchi) moddalar; buyurtmachi — yuridik yoki jismoniy shaxs; dizel — siqilishi natijasida yonish tamoyiliga asoslangan motor; ifloslantiruvchi modda — atrof muhit va inson sogʻligʻiga zarar yetkazishi mumkin boʻlgan modda; ichki yonuv motori — benzin yoki gaz yonilgʻisiga ishlaydigan, majburiy tartibda yoqiladigan motor; MH — meʼyoriy hujjatlar; sinov sikli — oʻrnatilgan rejimda (ESC sinovi) hamda oraliq rejimlarda (ETC, ELR sinovi) motor aylanma vaqti va belgilangan aylanma tezligida amalga oshiriladigan sinovlarning davomli seriyasi; ekologik sertifikatlash organi — Oʻzbekiston Respublikasi Tabiatni muhofaza qilish davlat qoʻmitasi huzuridagi ekologik sertifikatlash, standartlashtirish va meʼyorlashtirish Bosh davlat boshqarmasi “Boshdavekosertifikat” (bundan buyon ekologik sertifikatlash organi); yangi avtotransport vositasi — ishlab chiqarilganiga uch yildan oshmagan ATV; “M2” toifasidagi transport vositalari — yoʻlovchilar tashish uchun moʻljallangan motorli avtotransport vositalari boʻlib, haydovchi oʻrindigʻidan tashqari 8 tadan koʻp oʻrindiqqa ega boʻlgan va maksimal ogʻirligi 5 tonnadan kam boʻlgan yoki shunday rusumdagi avtotransport vositalari bazasida tashkil etilgan haydovchi oʻrindigʻidan tashqari 3 — 8 oʻrindiqqa ega boʻlgan va toʻliq ogʻirligi avtomobilni bazaviy rusumiga teng boʻlgan transport vositalari; “M3” toifasidagi transport vositalari — haydovchi oʻrindigʻidan tashqari 8 tadan koʻp oʻrindiqqa ega boʻlgan va maksimal ogʻirligi 5 tonnadan koʻp boʻlgan avtotransport vositalari; “N2” toifasidagi transport vositalari — maksimal ogʻirligi 3,5 tonnadan koʻp va 12 tonnadan kam boʻlgan avtotransport vositalari; “Yevro” ekologik darajasi — zararli chiqindi chiqarish darajasi “Yevro-2”, “Yevro-3”, “Yevro-4” va “Yevro-5” ekologik daraja talablariga javob beradigan ATV xususiyatlarini ifodalovchi tasniflovchi kod. 3. “M2”, “M3” va “N2” toifalaridagi ATV “Yevro-2” ekologik darajadan kam boʻlmagan talablarga muvofiqligini tasdiqlash uchun benzin va dizel motorlari bilan jihozlangan ushbu toifadagi ATV, “Oʻzstandart” agentligida qonunchilikda belgilangan tartibda akkreditatsiya qilingan ekologik sertifikatlash organi tomonidan ekologik sertifikatlashtiriladi. 4. Ekologik sertifikat berish uchun zarur boʻlgan hujjatlar roʻyxati: jismoniy shaxslardan: ekologik sertifikatlash organi nomiga buyurtma (1-ilova) (imzo va sana bilan); transport vositasi pasporti (yoki maʼlumotnoma-schyot) (ishlab chiqarish sanasi, taqdim etilgan hujjatni berilgan sanasi); buyurtmachining pasport nusxasi; Oʻzbekiston Respublikasi bojxona chegarasiga yetib kelganligi haqida belgi qoʻyilgan tovar-yoʻl hujjati nusxasi (tovar-transport yuk xati, invoys, schyot-faktura); ATV “Yevro-2” ekologik darajadan kam boʻlmagan talablarga muvofiqligini tasdiqlovchi hujjatlar (xulosa, sertifikat, guvohnoma) nusxasi (mavjud boʻlganda); yuridik shaxslardan: ekologik sertifikatlashtirish organi nomiga buyurtma (1-ilova) (imzo va sana bilan); Oʻzbekiston Respublikasi bojxona chegarasiga yetib kelganligi haqida belgi qoʻyilgan tovar-yoʻl hujjati nusxasi (tovar-transport yuk xati, invoys, schyot-faktura); transport vositasi pasporti (yoki maʼlumotnoma-schyot) (ishlab chiqarish sanasi, taqdim etilgan hujjatni berilgan sanasi); ATV “Yevro-2” ekologik darajadan kam boʻlmagan talablarga muvofiqligini tasdiqlovchi hujjatlar (xulosa, sertifikat, guvohnoma va boshqa asoslar) nusxasi (mavjud boʻlganda). 5. Ekologik sertifikatlash organi ekologik sertifikatni (2-ilova) jurnalda roʻyxatdan oʻtkazib, 10 kundan oshmagan muddatda beradi. 6. Ekologik sertifikatlashtirishda muayyan mahsulotga boʻlgan MHdan tashqari, mahsulotlarga talablar belgilovchi normativ-huquqiy hujjatlarga, buyurtmachida mavjud boʻlgan qoʻshimcha hujjatlarni (sifat sertifikati, sinov bayonnomalari, ekologik sertifikatlar (xulosalar), yetkazib beruvchining texnik hujjatlari) inobatga olgan holda amal qilishlari mumkin. 7. Buyurtmachi ekologik sertifikatni berish toʻgʻrisida buyurtmani koʻrib chiqish uchun taqdim etiladigan maʼlumotlarning ishonchliligi uchun toʻliq javobgardir. 8. Ekologik sertifikat berish (yoki berishni rad etish) uchun ekologik sertifikatlashtirish organi: buyurtmada taqdim etilgan hujjatlarni koʻrib chiqadi va tahlil qiladi; bojxona posti yoki ombor vakillari va/yoki buyurtmachining boshqa vakillari ishtirokida ATV identifikatsiya qiladi (3-ilova); siqilishi natijasida yonuvchi va ichki yonish motorli transport vositalari uchun oʻrnatilgan ifloslantiruvchi moddalarni ajralib chiqish meʼyorlariga ATV koʻrsatkichlari muvofiqligini tahlil qiladi; ekologik sertifikat berish toʻgʻrisida qaror qabul qiladi yoki uni berishni rad etish haqida asoslantirilgan yozma xabarnoma beradi. 9. Ekologik sertifikatni buyurtmachining ishonchli vakili olishi mumkin. Bunda: jismoniy shaxs tomonidan buyurtma berilganda, sertifikatni ishonchli vakil tomonidan olishi mumkinligini tasdiqlovchi buyurtmachining notarial tasdiqlangan ishonchnoma nusxasi; yuridik shaxs tomonidan buyurtma berilganda, sertifikatni ishonchli vakil tomonidan olishi mumkinligini tasdiqlovchi buyurtmachining ishonchnomasi taqdim etilishi lozim. 10. Eksport qilayotgan mamlakatda ATV ishlab chiqishda “Yevro-2” talablarini mazkur davlat hududida joriy qilish haqida qonunchilik hujjatini (ishlab chiqaruvchi zavod tomonidan ATV ishlab chiqish vaqtida) qabul qilinganligi, ekologik sertifikat berish uchun asos boʻlib hisoblanadi. 11. Eksport qilayotgan mamlakatda (ATV ishlab chiqarilgan davlat) “Yevro-2” ekologik darajadan kam boʻlmagan talablar qabul qilinganligini taqdiqlovchi maʼlumotlar mavjud boʻlmasa, ekologik sertifikat ATV “Yevro-2” ekologik darajadan kam boʻlmagan meʼyorlarga muvofiqligini tasdiqlovchi hujjatlarni tan olish orqali beriladi: ekologik sertifikat yoxud kelib chiqish, sifat yoki muvofiqlik sertifikati; ishlab chiqaruvchi zavod yoki uning vakolatli vakilining ATV “Yevro-2” ekologik darajadan kam boʻlmagan talablariga muvofiqligini tasdiqlovchi rasmiy xati; 1958-yil 20-martdagi “Mexanik transport vositalari qismlari va uskuna jihozlarini oʻzaro tan olish va rasmiy tasdiqlashning bir xil shartlarini qabul qilish toʻgʻrisida”gi Jeneva kelishuvining taraflari boʻlmish davlatlarning maʼmuriy organlari tomonidan berilgan transport vositasi turini rasmiy tasdiqlashga taalluqli boʻlgan maʼlumoti; ishlab chiqaruvchining sinov laboratoriya (markaz)lari sinov bayonnomalari; “M2”, “M3” va “N2” toifalaridagi ATVning “Yevro-2” ekologik darajadan kam boʻlmagan meʼyorlarga muvofiqligini tasdiqlovchi boshqa texnik hujjatlar. 12. Ekologik sertifikat bojxona organiga ATVni bojxonada rasmiylashtirish maqsadida beriladi. 13. Buyurtmani koʻrib chiqqanlik, sertifikatlashtirish ishlari jarayonlarini amalga oshirganlik va ekologik sertifikat berganlik yoki berishni rad etganlik uchun buyurtmachi va ekologik sertifikatlash organi tomonidan tuzilgan shartnomaga muvofiq, Oʻzbekiston Respublikasi Moliya vazirligi tomonidan qonunchilikda belgilangan tartibda ekologik sertifikatlashtirish uchun deklaratsiya qilingan tariflar asosida xizmat haqi undiriladi. 14. Ekologik sertifikat quyidagilar mavjud boʻlganda haqiqiy deb hisoblanadi: ekologik sertifikatlash organi muhri va imzosining asli; ekologik sertifikatni jurnalda roʻyxatga olingan nomeri va sanasi. 15. Mazkur Vaqtinchalik yoʻriqnoma talablari buzilganda, shuningdek identifikatsiya natijasida olib kirilayotgan ATVni “M2”, “M3” va “N2” toifalariga muvofiq emasligi aniqlanganda, buyurtmachiga ekologik sertifikat berishni rad etish boʻyicha asoslantirilgan yozma xabarnoma beriladi. 16. Koʻrsatilgan masalalar boʻyicha yuzaga kelgan nizolar, Oʻzbekiston Respublikasi qonunchiligida belgilangan tartibda koʻrib chiqiladi. 17. Mazkur Vaqtinchalik yoʻriqnoma Oʻzbekiston Respublikasi Davlat bojxona qoʻmitasi bilan kelishilgan.